《涌景州塔》
清代·王如玉

塔势摩苍穹，磴道森十丈。香界涌青莲，孤茎拔群象。

朅来振衣涌，身出飞鸟上。牖户搜玲珑，俯仰极苍莽。

燕南赵北际，气雄非一状。城郭带烟雾，郁葱皆北向。

阊阖转句陈，排空詄荡荡。愿为黄鹄举，超然谢尘鞅。

作者简介：王如玉，字璞园，灵石人。贡生，历官贵西道。追赠太仆寺卿。有《岚溪诗钞》。